**Οδηγίες για βίντεο ψηφιακής αφήγησης**

**Βήματα:**

1. **Ελέγχουμε ξανά τους στόχους του βίντεο**
   1. Ανατρέξτε στο έγγραφο με τίτλο: «Δραστηριότητα σύγχρονης εκπαίδευσης 4. Ψηφιακό Τεχνούργημα σε ομάδες», έτσι να βοηθηθείτε από τις ερωτήσεις στο βήμα 2
2. **Βάλτε ρόλους στα μέλη της ομάδας σας**
   1. Συντονιστής: Συντονίζει τις εργασίες στη διάρκεια του project. Χωρίζει ρόλους υπόλοιπων μελών, οργανώνει τον χρόνο, κατανέμει εργασίες και παρακολουθεί την πρόοδο των εργασιών. Φροντίζει για την ομαλή ροή της πληροφορίας στην ομάδα. Οργανώνει την σύντομη τεκμηρίωση της ψηφιακής ιστορίας και την τελική παρουσίασή της.
   2. Υπεύθυνος/οι περιεχομένου: (αυτός ο ρόλος δύναται να μοιρασθεί σε δύο μέλη της ομάδας): Αξιολογεί, επιλέγει, διορθώνει και ενσωματώνει το τελικό περιεχόμενο του βίντεο με τη συμβολή και τη σύμφωνη γνώμη των άλλων μελών (Εικόνες/γραφικά, Κινούμενες εικόνες, π.χ.:animations, ήχο π.χ. αρχεία mp3, μουσική, φωνητικές καταγραφές).
   3. Σεναριογράφος: Γράφει το κείμενο της ψηφιακής αφήγησης. Το παρουσιάζει στα υπόλοιπα μέλη της ομάδας, το συζητάνε, προσθέτουν ή/και αφαιρούν κομμάτια, το διορθώνει βάσει σχολίων και οριστικοποιεί την τελική ιστορία. Συνεργάζεται με τον/τους υπεύθυνους περιεχομένου για να εξασφαλισθούν οι ορθότερες πηγές.
   4. Τεχνικός: Είναι υπεύθυνος/η τεχνικών προδιαγραφών και υλοποίησης του βίντεο. Επιλέγει τα κατάλληλα εργαλεία επεξεργασίας των πηγών (ήχου, εικόνας κλπ.)
3. **Δημιουργείστε ένα κοινόχρηστο βίντεο**
   1. Μπείτε στην ιστοσελίδα του προγράμματος γραφιστικής σχεδίασης Canva <https://www.canva.com/>
   2. Προχωρήστε σε ατομική εγγραφή και ενεργοποίηση του λογαριασμού
   3. Εφόσον το επιθυμείτε μπορείτε να στείλετε ένα δικαιολογητικό για να αποκτήσετε πρόσβαση στο Canva Education> Teachers and Schools (από το Μενού στο πάνω μέρος της αρχικής ιστοσελίδας) ώστε να έχετε περισσότερες δυνατότητες δημιουργίας πολυτροπικών κειμένων και υποστήριξης
   4. Η/Ο τεχνικός της ομάδας με διαμοιρασμό οθόνης ανοίγει ένα νέο αρχείο βίντεο στην εφαρμογή Canva (αποφασίζετε αν θα είναι κενό ή αν θα αξιοποιήσετε κάποιο ταιριαστό έτοιμο template)
   5. Η/Ο τεχνικός της ομάδας διαμοιράζει το κοινόχρηστο λινκ (Share > Collaboration link > Anyone with the link > Can edit > Copy link) και το στέλνει μέσω chat σε όλα τα μέλη της ομάδας του
   6. Τώρα όλες/οι έχουν πρόσβαση στην επεξεργασία του ίδιου βίντεο στο Canva
4. **Αναπτύξτε και επεξεργαστείτε τη ψηφιακή αφήγηση**
   1. Συγκεντρώστε όλο το πολυτροπικό υλικό που έχετε σε ένα φάκελο
   2. Ανεβάστε το υλικό που έχετε πατώντας το σύμβολο + , ανοίγετε νέες διαφάνειες (νέα καρέ) και τοποθετείτε πρόχειρα το οπτικό υλικό
   3. Σε κάθε νέα διαφάνεια, προσθέστε το κείμενο που έχετε ετοιμάσει για να τη συνοδεύσει
   4. Σε αυτό το σημείο, έχετε τη δυνατότητα να εμπλουτίσετε το υλικό σας αναζητώντας εκ νέου πληροφορίες στις κατηγορίες Elements, Photos και Videos στην αριστερή πλευρική μπάρα, αναζητώντας στοιχεία με διαφορετικές λέξεις-κλειδιά στην αγγλική γλώσσα
   5. Με παρόμοιο τρόπο, ανεβάστε από τον υπολογιστή σας ή αναζητήστε στο Canva (>Audio) τους ήχους, την ηχογράφηση φωνής ή την μουσική επένδυση της αφήγησης και προσθέστε τα στο βιντεάκι σας
5. **Οριστικοποιείστε τη ψηφιακή αφήγηση**
   1. Ανά τακτά χρονικά διαστήματα ή/και στο τέλος μπορείτε να κάνετε προεπισκόπηση (βελάκια προεπισκόπησης κάτω δεξιά) ή μέσω του Share > View-only link (πάνω δεξιά)
   2. Επιλέξτε το είδος των μεταβάσεων από διαφάνεια σε διαφάνεια
   3. Επιλέξτε τη διάρκεια της κάθε διαφάνειας, κάτω αριστερά από κάθε καρέ, αλλάξτε τον χρονισμό/timing
   4. Παρακολουθήστε το τελικό βίντεο με όλα τα μέλη της ομάδας και κάντε τις τελικές διορθώσεις
   5. Μπορείτε να κατεβάσετε στον υπολογιστή σας μέσω του Share > Download > File format > Mp4 Video
   6. Αποθηκεύστε το τελικό βίντεο με το όνομα της ομάδας σας (π.χ. «Ομάδα Χ»)
   7. Ανεβάστε το τελικό σας βίντεο στο eclass, στις Εργασίες στο πεδίο με όνομα: Ψηφιακό Τεχνούργημα
6. **Παρουσιάστε και δώστε αναροφοδότηση**
   1. Ένας/μία εκπρόσωπος από κάθε ομάδα καλείτε να παρουσιάσει το ψηφιακό τεχνούργημα της ομάδας του στην ολομέλεια
   2. Έπειτα, όλες οι ομάδες θα δώσουν ανατροφοδότηση για τα ψηφιακά βίντεο των άλλων ομάδων

**Καλή Διασκέδαση!**